છેલ્લા ત્રણ દિવસની મેઘમહેર ગુરુવારે પણ યથાવત રહેવા પામી હતી. બે દિવસ પછી મેઘરાજાએ બુધવારે રાત્રિના સમયે ધોધમાર પાણી વરસાવતાં બોરસદમાં આઠ ઇંચ જ્યારે તારાપુર, સોજિત્રા અને પેટલાદમાં છ-છ ઇંચ વરસાદ નોંધાયો છે. આણંદમાં તાલુકામાં પણ સવા ત્રણ ઇંચ વરસાદ ખાબક્યો છે. આખી રાત્રિ દરમિયાન પડેલા વરસાદથી સર્વત્ર પાણી ભરાઇ જવા પામ્યા છે અને ધરતીપુત્રો આ વરસાદને કારણે ખુશખુશાલ થઇ ગયા છે.